afikoman
Store norske leksikon,Religion og filosofi,Religioner og livssyn,Jødedom
Afikoman er betegnelsen på en bit av det ikke-gjærete brødet matza, og knyttes til det festlige rituelle måltidet seder, som innleder den jødiske høytiden pesach.
Før lesingen av Haggada, fortellingen om israelittenes flukt fra Egypt, fjernes en bit av det midterste brødet, og gjemmes. Ved slutten av måltidet får alle deltakerne en bit av afikomanen. Afikomanen skal minne om ofringen av påskelammet i tempelet i Jerusalem, der feiringen ble avsluttet med at alle fikk en del av påskelammet.I askenasiske menigheter er det vanlig av barna gjemmer afikomanen, og blir belønnet med en premie når de finner den frem igjen. Blant jøder fra Midtøsten, mizrahim, var det vanlig å gjemme en liten bit av afikomanen gjennom hele året. Denne skulle beskytte mot onde makter. Les mer i Store norske leksikon Pesach seder jødedom